SIWAR YAWI

Qalamarka ayllun siwar yawi urux wali arumirjat yawir sarawayapxtana. Qalltañtakix kimsanikïpxayatanwa, sapa mayniw jusis ayt’at kimsa sukat kimsa sukat sarxatapxayätana. Chullanakx sapa yawiriw mä pä chillqtarkam tantasirakïna. Ukanakasti, chiqqak siqt’atarakïnwa. Ukürux lupix walpinrak ch’ijtäna, ukat ukjampachaw lurapxarakiyätana. Siwarax tantiy achutakirakïnwa kunatti uraqiw xaxwïna.

Niya tukuñampixayätan ukjaruw kimsanimp ipa Sofia-x yanapt’ir jutapxatayna. Jupanakampix walja amparaxapxayätanwa ukat mäkiw tukxapxayätana. Tukutatx siwar suma wañt’añapatakiw chullt’atanak uraqir chuqt’as ch’uqt’as askichkipapxarakiyätana. Qhipharux wakar waxt’asiñtakiw thiya thiyat ch’uxña siwar lukucht’ayätan ukat qala kayur khumxatasax utarukiw wali qarit kutt’awayxapxayätana.

Categoría:Yapuchawi